
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 13 

22 Ιανουάριου 2015 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

15. Εφαρμογή της απόφασης 2128 (2013) του Συμ¬ 

βουλίου Ασφαλείας του Οργανισμού Ηνωμένων 
Εθνών (Ο.Η.Ε.). 1 

16. Εφαρμογή της απόφασης 2127 (2013) του Συμ¬ 

βουλίου Ασφαλείας του Οργανισμού Ηνωμένων 
Εθνών (Ο.Η.Ε.). 2 

17. Εφαρμογή της απόφασης 2111 (2013) του Συμβουλί¬ 

ου Ασφαλείας του Οργανισμού Ηνωμένων Εθνών 
(Ο.Η.Ε.). 3 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 15 
Εφαρμογή της απόφασης 2128 (2013) του Συμβουλίου 
Ασφαλείας του Οργανισμού Ηνωμένων Εθνών (Ο.Η.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 25 του Καταστατικού Χάρτη του Οργανι¬ 
σμού Ηνωμένων Εθνών (Ο.Η.Ε.) όπως κυρώθηκε με τον 
Α.Ν. 585/1945 (Α' 242). 

2. Το άρθρο 1, παρ. 1 και 4 του Α.Ν. 92/1967 «Περί 
εφαρμογής αποφάσεων του Συμβουλίου Ασφαλείας των 
Ηνωμένων Εθνών και περί εγκρίσεως και εφαρμογής 
συστάσεων του Συμβουλίου Ασφαλείας και της Γενικής 
Συνελεύσεως» (Α' 139). 

3. Το Π.δ. 158/2014 (Α' 240). 

4. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του Π.δ. 63/2005 (Α' 98). 

5. Την από 23 Δεκεμβρίου 2013, απόφαση του Υπουρ¬ 
γού Εξωτερικών Φ:3467/ΑΣ 61911 «Απόφαση 2128 (2013) 
του Συμβουλίου Ασφαλείας Ο.Η.Ε., σχετικά με τη Λιβε¬ 
ρία» (Α' 284). 

6. Το Π.δ. 217/2005 «Εφαρμογή της απόφασης 1521 
(2003) του Συμβουλίου Ασφαλείας του Οργανισμού 
Ηνωμένων Εθνών (Ο.Η.Ε.)» (Α' 262). 

7. Το Π.δ. 143/2006 «Εφαρμογή της υπ’ αριθμ. 1579 
(2004) απόφασης του Συμβουλίου Ασφαλείας του Ορ¬ 
γανισμού Ηνωμένων Εθνών (Ο.Η.Ε.)» (Α' 157). 


8. Το Π.δ. 55/2007 «Εφαρμογή της απόφασης 1647 
(2005) του Συμβουλίου Ασφαλείας του Οργανισμού 
Ηνωμένων Εθνών (Ο.Η.Ε.)» (Α' 57). 

9. Το Π.δ. 152/2007 «Εφαρμογή των αποφάσεων 1683 
(2006), 1688 (2006) και 1689 (2006) του Συμβουλίου Ασφα¬ 
λείας του Οργανισμού Ηνωμένων Εθνών (Ο.Η.Ε.)» (Α' 194). 

10. Το Π.δ. 56/2008 «Εφαρμογή της απόφασης 1731 
(2006) του Συμβουλίου Ασφαλείας του Οργανισμού Ηνω¬ 
μένων Εθνών (Ο.Η.Ε.)» (Α' 87). 

11. Το Π.δ. 73/2009 «Περί εφαρμογής της απόφασης 
1792 (2007) του Συμβουλίου Ασφαλείας του Οργανισμού 
Ηνωμένων Εθνών (Ο.Η.Ε.)» (Α' 93). 

12. Το Π.δ. 35/2010 «Εφαρμογή της απόφασης 1854 
(2008) του Συμβουλίου Ασφαλείας του Οργανισμού Ηνω¬ 
μένων Εθνών (Ο.Η.Ε.)» (Α' 76). 

13. Το Π.δ. 14/2013 «Περί εφαρμογής της απόφασης 
1903 (2009) του Συμβουλίου Ασφαλείας του Οργανισμού 
Ηνωμένων Εθνών (Ο.Η.Ε.)» (Α' 39). 

14. Το Π.δ. 166/2013 «Εφαρμογή της απόφασης 1961 
(2010) του Συμβουλίου Ασφαλείας του Οργανισμού Ηνω¬ 
μένων Εθνών (Ο.Η.Ε.)» (Α' 272). 

15. Το Π.δ. 36/2014 «Εφαρμογή της απόφασης 2025 
(2011) του Συμβουλίου Ασφαλείας του Οργανισμού Ηνω¬ 
μένων Εθνών (Ο.Η.Ε.)» (Α' 69). 

16. Το Π.δ. 124/2014 «Περί εφαρμογής της απόφασης 
2079 (2012) του Συμβουλίου Ασφαλείας του Οργανισμού 
Ηνωμένων Εθνών (Ο.Η.Ε.)» (Α' 204). 

17. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

18. Τις υπ’ αριθμ. 234/2014 και 4/2015 γνωμοδοτήσεις 
του Συμβουλίου της Επικράτειας μετά από πρόταση των 
Υπουργών Εξωτερικών, Οικονομικών, Εθνικής Αμυνας, 
Ανάπτυξης και Ανταγωνιστικότητας, Υποδομών, Μετα¬ 
φορών και Δικτύων, Δικαιοσύνης, Διαφάνειας και Ανθρω¬ 
πίνων Δικαιωμάτων, Δημόσιας Τάξης και Προστασίας 
του Πολίτη και Ναυτιλίας και Αιγαίου, αποφασίζουμε: 

Άρθρο 1 

Από την 10η Δεκεμβρίου 2013, ημερομηνία κατά την 
οποία υιοθετήθηκε από το Συμβούλιο Ασφαλείας του 
Οργανισμού Ηνωμένων Εθνών (Ο.Η.Ε.) η απόφαση 2128 
(2013), παρατείνονται, για χρονικό διάστημα 12 μηνών, 
τα μέτρα περί μετακινήσεων που είχαν επιβληθεί με το 
άρθρο 8 του Π.δ. 217/2005 (Α' 262). 

Άρθρο 2 

Από την 10η Δεκεμβρίου 2013, ημερομηνία κατά την 
οποία υιοθετήθηκε από το Συμβούλιο Ασφαλείας του 
Οργανισμού Ηνωμένων Εθνών (Ο.Η.Ε.) η απόφαση 2128 
(2013), παρατείνονται, για χρονικό διάστημα 12 μηνών, 
τα μέτρα περί όπλων που είχαν επιβληθεί με τα άρ¬ 
θρα 2, 3, 4, 5, 6 και 7 του Π.δ. 217/2005 (Α' 262), όπως 
αυτά τροποποιήθηκαν βάσει των άρθρων 1 και 2 του 
Π.δ. 152/2007 (Α' 194), του άρθρου 2 του Π.δ. 56/ 2008 
(Α' 87), των άρθρων 2, 3, 4 και 5 του Π.δ. 14/2013 (Α' 39) 
και του άρθρου 2 του Π.δ. 166/2013 (Α' 272) και τροπο¬ 
ποιούνται οι σχετικές απαιτήσεις γνωστοποίησης προς 
την Επιτροπή που έχει συσταθεί σύμφωνα με την πα¬ 
ράγραφο 21 της απόφασης 1521 (2003) του Συμβουλίου 
Ασφαλείας του Ο.Η.Ε., ως εξής: 

α) Αίρεται η υποχρέωση γνωστοποίησης για μη φονικά 
υλικά και συναφή εκπαίδευση. 

β) Η Ελληνική Δημοκρατία δύναται να γνωστοποιήσει 
στην προαναφερθείσα Επιτροπή, τουλάχιστον πέντε 
ημέρες εκ των προτέρων, την αποστολή οποιωνδήπο- 
τε προμηθειών φονικών όπλων και συναφούς υλικού ή 
οποιαδήποτε παροχή βοήθειας, συμβουλής ή εκπαίδευ¬ 
σης που σχετίζονται με στρατιωτικές δραστηριότητες 
ή άλλες δραστηριότητες του τομέα ασφαλείας για την 
Κυβέρνηση της Λιβερίας που περιλαμβάνονται ανωτέ¬ 
ρω, στις οποίες τυχόν προβεί. Η γνωστοποίηση αυτή 
λαμβάνει χώρα κατόπιν σχετικής διαβούλευσης μεταξύ 
της Ελληνικής Δημοκρατίας και της Κυβέρνησης της 
Λιβερίας και εφόσον δεν έχουν προβεί σε τέτοια γνω¬ 
στοποίηση οι ίδιες οι αρχές της Λιβερίας, σύμφωνα με 
την παράγραφο 2, παρ. β), περ. ϋ) της απόφασης 2128 
(2013) του Συμβουλίου Ασφαλείας του Ο.Η.Ε. Η γνωστο¬ 
ποίηση περιλαμβάνει όλες τις σχετικές πληροφορίες, 
συμπεριλαμβανομένου του σκοπού και του τελικού χρή¬ 
στη, των τεχνικών προδιαγραφών και της ποσότητας 
του εξοπλισμού που θα αποσταλεί και, όταν μπορεί 
να εφαρμοστεί, του προμηθευτή, της προτεινόμενης 
ημερομηνίας παράδοσης, του τρόπου μεταφοράς και 
του δρομολογίου των αποστολών. 

Στον Υπουργό Εξωτερικών αναθέτουμε τη δημοσίευση 
του παρόντος διατάγματος, στον ίδιο δε Υπουργό και 
στους Υπουργούς Οικονομικών, Εθνικής Άμυνας, Ανά¬ 
πτυξης και Ανταγωνιστικότητας, Υποδομών, Μεταφορών 
και Δικτύων, Δικαιοσύνης, Διαφάνειας και Ανθρωπίνων 
Δικαιωμάτων, Δημόσιας Τάξης και Προστασίας του Πο¬ 
λίτη και Ναυτιλίας και Αιγαίου την εκτέλεσή του. 

Αθήνα, 20 Ιανουάριου 2015 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΕΞΩΤΕΡΙΚΩΝ 

ΕΥΑΓΓΕΛΟΣ ΒΕΝΙΖΕΛΟΣ 


ΟΙΚΟΝΟΜΙΚΩΝ 

ΓΚΙΚΑΣ ΧΑΡΔΟΥΒΕΛΗΣ 


ΕΘΝΙΚΗΣ ΑΜΥΝΑΣ 


ΑΝΑΠΤΥΞΗΣ 

ΚΑΙ ΑΝΤΑΓΩΝΙΣΤΙΚΟΤΗΤΑΣ 


ΝΙΚΟΛΑΟΣ-ΓΕΩΡΓΙΟΣ ΔΕΝΔΙΑΣ ΚΩΝΣΤΑΝΤΙΝΟΣ ΣΚΡΕΚΑΣ 


ΥΠΟΔΟΜΩΝ, ΜΕΤΑΦΟΡΩΝ 
ΚΑΙ ΔΙΚΤΥΩΝ 

ΜΙΧΑΗΛ ΧΡΥΣΟΧΟΪΔΗΣ 


ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΧΑΡΑΛΑΜΠΟΣ ΑΘΑΝΑΣΙΟΥ 


ΔΗΜΟΣΙΑΣ ΤΑΞΗΣ 
ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΒΑΣΙΛΕΙΟΣ ΚΙΚΙΛΙΑΣ 


ΝΑΥΤΙΛΙΑΣ ΚΑΙ ΑΙΓΑΙΟΥ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 16 
Εφαρμογή της απόφασης 2127 (2013) του Συμβουλίου 
Ασφαλείας του Οργανισμού Ηνωμένων Εθνών (Ο.Η.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 25 του Καταστατικού Χάρτη του Οργανι¬ 
σμού Ηνωμένων Εθνών (Ο.Η.Ε.) όπως κυρώθηκε με τον 
Α.Ν. 585/1945 (Α' 242). 

2. Το άρθρο 1 παρ. 1 του Α.Ν. 92/1967 «Περί εφαρμογής 
αποφάσεων του Συμβουλίου Ασφαλείας των Ηνωμένων 
Εθνών και περί εγκρίσεως και εφαρμογής συστάσεων 
του Συμβουλίου Ασφαλείας και της Γενικής Συνελεύ- 
σεως» (Α' 139). 

3. Το Π.δ. 158/2014 (Α' 240). 

4. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του π.δ/τος 63/2005 (Α' 98). 

5. Την, από 19.12.2013, απόφαση του Υπουργού Εξωτε¬ 
ρικών υπ’ αριθμ. Φ: 3400.1/ΑΣ 61820 «Απόφαση 2127 (2013) 
του Συμβουλίου Ασφαλείας του Ο.Η.Ε., σχετικά με την 
Κεντροαφρικανική Δημοκρατία» (Α' 285). 

6. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

7. Τις υπ’ αριθμ. 235/2014 και 3/2015 γνωμοδοτήσεις 
του Συμβουλίου της Επικράτειας μετά από πρόταση των 
Υπουργών Εξωτερικών, Οικονομικών, Εθνικής Άμυνας, 
Ανάπτυξης και Ανταγωνιστικότητας, Υποδομών, Μετα¬ 
φορών και Δικτύων, Δικαιοσύνης, Διαφάνειας και Ανθρω¬ 
πίνων Δικαιωμάτων, Δημόσιας Τάξης και Προστασίας 
του Πολίτη και Ναυτιλίας και Αιγαίου, αποφασίζουμε: 

Άρθρο 1 

1. Απαγορεύεται, από την 5η Δεκεμβρίου 2013, ημερο¬ 
μηνία κατά την οποία υιοθετήθηκε από το Συμβούλιο 
Ασφαλείας του Οργανισμού Ηνωμένων Εθνών (Ο.Η.Ε.) η 
απόφαση 2127 (2013) και για περίοδο ενός έτους από την 
προαναφερθείσα ημερομηνία, η άμεση ή έμμεση προμή¬ 
θεια, πώληση ή μεταφορά στην Κεντροαφρικανική Δη¬ 
μοκρατία, από το ελληνικό έδαφος ή μέσω αυτού ή από 
Έλληνες υπηκόους, ή με τη χρήση σκαφών που φέρουν 
την ελληνική σημαία ή αεροσκαφών εγγεγραμμένων 
στα ελληνικά μητρώα, όπλων και συναφούς υλικού κάθε 
είδους, συμπεριλαμβανομένων όπλων και πυρομαχικών, 
στρατιωτικών οχημάτων και εξοπλισμού, παραστρατιω- 
τικού εξοπλισμού και ανταλλακτικών για τα ανωτέρω και 
τεχνικής βοήθειας, εκπαίδευσης, οικονομικής ή άλλης 
βοήθειας, που σχετίζονται με στρατιωτικές δραστηριό¬ 
τητες ή την παροχή, συντήρηση ή χρήση οποιωνδήποτε 
όπλων και συναφούς υλικού, συμπεριλαμβανομένης της 
παροχής ένοπλου μισθοφορικού προσωπικού, είτε προ¬ 
έρχονται από το ελληνικό έδαφος, είτε όχι. 

2. Το μέτρο της παραγράφου 1 δεν ισχύει για: 

(α) Προμήθειες που προορίζονται αποκλειστικά για 
την υποστήριξη της Αποστολής για την Εδραίωση της 
Ειρήνης στην Κεντροαφρικανική Δημοκρατία (ΜΙΟΟΡΑΧ), 
της υπό Αφρικανική ηγεσία Διεθνούς Αποστολής Υπο¬ 
στήριξης στην Κεντροαφρικανική Δημοκρατία (ΜΙ30Α), 
του Ενοποιημένου Γραφείου των Ηνωμένων Εθνών για 
την Οικοδόμηση της Ειρήνης στην Κεντροαφρικανική 

Δημοκρατία (ΒΙΝυΟΑ) και της μονάδας φρουρών του, 
της Περιφερειακής Ομάδας Δράσης της Αφρικανικής 
Ένωσης (ΑΙΙ-ΒΤΡ) και των Γαλλικών δυνάμεων που έχουν 
αναπτυχθεί στην Κεντροαφρικανική Δημοκρατία ή για 
χρήση από τους ανωτέρω. 

(β) Προμήθειες μη φονικού στρατιωτικού εξοπλισμού 
που προορίζονται αποκλειστικά για ανθρωπιστική ή 
προστατευτική χρήση και συναφή τεχνική βοήθεια ή 
εκπαίδευση, όπως εγκρίνονται εκ των προτέρων από 
την Επιτροπή που έχει συσταθεί σύμφωνα με την πα¬ 
ράγραφο 57 της απόφασης 2127 (2013) του Συμβουλίου 
Ασφαλείας του Οργανισμού Ηνωμένων Εθνών (Ο.Η.Ε.). 

(γ) Προστατευτικό ιματισμό, συμπεριλαμβανομένων 
αλεξίσφαιρων γιλέκων και στρατιωτικών κρανών, που 
εξάγονται προσωρινά στην Κεντροαφρικανική Δημο¬ 
κρατία από το προσωπικό των Ηνωμένων Εθνών, τους 
εκπροσώπους των μέσων ενημέρωσης και τους εργα¬ 
ζομένους στον ανθρωπιστικό και αναπτυξιακό τομέα 
και το συνδεδεμένο προσωπικό, για προσωπική τους 
χρήση μόνο. 

(δ) Προμήθειες μικρών όπλων και λοιπού συναφούς 
εξοπλισμού που προορίζονται αποκλειστικά για χρή¬ 
ση σε διεθνείς περιπολίες για την παροχή ασφάλειας 
στην Τριεθνή Προστατευόμενη Περιοχή του Ποταμού 
δαπρίια με σκοπό την άμυνα κατά της λαθροθηρίας, 
του λαθρεμπορίου ελεφαντοστού και όπλων και άλλων 
δραστηριοτήτων που είναι αντίθετες με την εθνική νο¬ 
μοθεσία της Κεντροαφρικανικής Δημοκρατίας ή με τις 
διεθνείς νομικές της υποχρεώσεις. 

(ε) Προμήθειες όπλων και λοιπού συναφούς φονικού 
εξοπλισμού προς τις δυνάμεις ασφαλείας της Κεντροα¬ 
φρικανικής Δημοκρατίας, που προορίζονται αποκλειστι¬ 
κά για υποστήριξη της διαδικασίας Μεταρρύθμισης του 
Τομέα Ασφάλειας της Κεντροαφρικανικής Δημοκρατίας, 
ή για χρήση στη διαδικασία αυτή, όπως εγκρίνονται εκ 
των προτέρων από την Επιτροπή που έχει συσταθεί 
σύμφωνα με την παράγραφο 57 της απόφασης 2127 
(2013) του Συμβουλίου Ασφαλείας του Οργανισμού Ηνω¬ 
μένων Εθνών (Ο.Η.Ε.), ή 

(στ) Λοιπές πωλήσεις ή προμήθειες όπλων και συνα¬ 
φούς υλικού ή παροχή βοήθειας ή προσωπικού, όπως 
εγκρίνονται εκ των προτέρων από την προαναφερθείσα 
Επιτροπή. 

Άρθρο 2 

Από την 5η Δεκεμβρίου 2013, ημερομηνία κατά την 
οποία υιοθετήθηκε από το Συμβούλιο Ασφαλείας του 
Οργανισμού Ηνωμένων Εθνών (Ο.Η.Ε.) η απόφαση 2127 
(2013), οι αρμόδιες ελληνικές αρχές, όταν ανακαλύπτουν 
αντικείμενα η προμήθεια, πώληση, μεταφορά ή εξα¬ 
γωγή των οποίων απαγορεύεται βάσει του άρθρου 1 
του παρόντος, τα κατάσχουν, τα καταγράφουν και τα 
διαθέτουν (παραδείγματος χάρη μέσω καταστροφής, 
αχρήστευσης, αποθήκευσης ή μεταφοράς σε Κράτος 
άλλο από τα Κράτη προέλευσης ή προορισμού, προς 
διάθεση), συνεργάζονται δε σχετικά με τις αρμόδιες 
αρχές άλλων Κρατών Μελών του Ο.Η.Ε. 

Στον Υπουργό Εξωτερικών αναθέτουμε τη δημοσίευση 
του παρόντος Διατάγματος, στον ίδιο δε Υπουργό και 
στους Υπουργούς Οικονομικών, Εθνικής Άμυνας, Ανά¬ 
πτυξης και Ανταγωνιστικότητας, Υποδομών, Μεταφορών 
και Δικτύων, Δικαιοσύνης, Διαφάνειας και Ανθρωπίνων 


Δικαιωμάτων, Δημόσιας Τάξης και Προστασίας του Πο¬ 
λίτη και Ναυτιλίας και Αιγαίου την εκτέλεσή του. 

Αθήνα, 20 Ιανουάριου 2015 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΕΞΩΤΕΡΙΚΩΝ 

ΕΥΑΓΓΕΛΟΣ ΒΕΝΙΖΕΛΟΣ 


ΟΙΚΟΝΟΜΙΚΩΝ 

ΓΚΙΚΑΣ ΧΑΡΔΟΥΒΕΛΗΣ 


ΕΘΝΙΚΗΣ ΑΜΥΝΑΣ 


ΑΝΑΠΤΥΞΗΣ 

ΚΑΙ ΑΝΤΑΓΩΝΙΣΤΙΚΟΤΗΤΑΣ 


ΝΙΚΟΛΑΟΣ-ΓΕΩΡΓΙΟΣ ΔΕΝΔΙΑΣ ΚΩΝΣΤΑΝΤΙΝΟΣ ΣΚΡΕΚΑΣ 


ΥΠΟΔΟΜΩΝ, ΜΕΤΑΦΟΡΩΝ 
ΚΑΙ ΔΙΚΤΥΩΝ 

ΜΙΧΑΗΛ ΧΡΥΣΟΧΟΪΔΗΣ 


ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΧΑΡΑΛΑΜΠΟΣ ΑΘΑΝΑΣΙΟΥ 


ΔΗΜΟΣΙΑΣ ΤΑΞΗΣ 

ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ ΝΑΥΤΙΛΙΑΣ ΚΑΙ ΑΙΓΑΙΟΥ 

ΒΑΣΙΛΕΙΟΣ ΚΙΚΙΛΙΑΣ ΜΙΛΤΙΑΔΗΣ ΒΑΡΒΙΤΣΙΩΤΗΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 17 
Εφαρμογή της απόφασης 2111 (2013) του Συμβουλίου 
Ασφαλείας του Οργανισμού Ηνωμένων Εθνών (Ο.Η.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 25 του Καταστατικού Χάρτη του Οργανι¬ 
σμού Ηνωμένων Εθνών (Ο.Η.Ε.), όπως κυρώθηκε με τον 
Α.Ν. 585/1945 (Α' 242). 

2. Το άρθρο 1 παρ. 1 και 4 του Α.Ν. 92/1967 «Περί 
εφαρμογής αποφάσεων του Συμβουλίου Ασφαλείας των 
Ηνωμένων Εθνών και περί εγκρίσεως και εφαρμογής 
συστάσεων του Συμβουλίου Ασφαλείας και της Γ ενικής 
Συνελεύσεως» (Α' 139). 

3. Το άρθρο 6 του Ν. 3932/2011 «Σύσταση Αρχής κα¬ 
ταπολέμησης της νομιμοποίησης εσόδων από εγκλη¬ 
ματικές δραστηριότητες και της χρηματοδότησης της 
τρομοκρατίας και ελέγχου των δηλώσεων περιουσιακής 
κατάστασης» (Α' 49). 

4. Το Π.δ. 158/2014 (Α' 240). 

5. Το άρθρο 90 του Κώδικα νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του Π.δ. 63/2005 (Α' 98). 

6. Την από 7.10.2013 απόφαση του Υπουργού Εξωτερι¬ 
κών Φ. 3460/ΑΣ 48157 «Απόφαση 2111 (2013) του Συμβου¬ 
λίου Ασφαλείας Ο.Η.Ε., σχετικά με τη Σομαλία» (Α' 223). 

7. Το Π.δ. 334/1993 «Εφαρμογή αποφάσεως 733 του 
Συμβουλίου Ασφαλείας των Ηνωμένων Εθνών της 23ης 
Ιανουάριου 1992» (Α' 143). 

8. Το Π.δ. 54/2005 «Περί εφαρμογής της απόφασης 
1425 (2002) του Συμβουλίου Ασφαλείας του Οργανισμού 
Ηνωμένων Εθνών (Ο.Η.Ε.)» (Α' 86). 

9. Το Π.δ. 51/2009 «Εφαρμογή της υπ’ αριθμ. 1772 (2007) 
απόφασης του Συμβουλίου Ασφαλείας του Οργανισμού 
Ηνωμένων Εθνών (Ο.Η.Ε.)» (Α' 67). 

10. Το Π.δ. 74/2010 «Περί εφαρμογής των αποφάσεων 
1851 (2008), 1863 (2009) και 1872 (2009) του Συμβουλίου 
Ασφαλείας του Οργανισμού Ηνωμένων Εθνών (Ο.Η.Ε.)» 
(Α' 134). 

11. Το Π.δ. 75/2010 «Περί εφαρμογής των αποφάσεων 
1801 (2008), 1816 (2008) και 1831 (2008) του Συμβουλίου 
Ασφαλείας του Οργανισμού Ηνωμένων Εθνών (Ο.Η.Ε.)» 
(Α' 134). 

12. Το Π.δ. 28/2012 «Περί εφαρμογής της απόφασης 
1844 (2008) του Συμβουλίου Ασφαλείας του Οργανισμού 
Ηνωμένων Εθνών (Ο.Η.Ε.)» (Α' 60). 

13. Το Π.δ. 18/2014 «Εφαρμογή των αποφάσεων 1897 
(2009), 1910 (2010) και 1916 (2010) του Συμβουλίου Ασφα¬ 
λείας του Οργανισμού Ηνωμένων Εθνών (Ο.Η.Ε.)» (Α' 26). 

14. Το Π.δ. 37/2014 «Εφαρμογή των αποφάσεων 2002 
(2011) και 2036 (2012) του Συμβουλίου Ασφαλείας του 
Οργανισμού Ηνωμένων Εθνών (Ο.Η.Ε.)» (Α' 69). 

15. Το Π.δ. 78/2014 «Εφαρμογή της απόφασης 2060 
(2012) του Συμβουλίου Ασφαλείας του Οργανισμού Ηνω¬ 
μένων Εθνών (Ο.Η.Ε.)» (Α' 122). 

16. Το Π.δ. 131/2014 «Περί εφαρμογής της απόφασης 
2093 (2013) του Συμβουλίου Ασφαλείας του Οργανισμού 
Ηνωμένων Εθνών (Ο.Η.Ε.)» (Α' 209). 

17. Το Π.δ. 15/2013 «Περί εφαρμογής της απόφασης 
1907 (2009) του Συμβουλίου Ασφαλείας του Οργανισμού 
Ηνωμένων Εθνών (Ο.Η.Ε.)» (Α' 39). 

18. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

19. Τις υπ’ αριθμ. 238/2014 και 1/2015 γνωμοδοτήσεις 
του Συμβουλίου της Επικράτειας μετά από πρόταση των 
Υπουργών Εξωτερικών, Οικονομικών, Εθνικής Αμυνας, 
Ανάπτυξης και Ανταγωνιστικότητας, Υποδομών, Μετα¬ 
φορών και Δικτύων, Δικαιοσύνης, Διαφάνειας και Ανθρω¬ 
πίνων Δικαιωμάτων, Δημόσιας Τάξης και Προστασίας 
του Πολίτη και Ναυτιλίας και Αιγαίου, αποφασίζουμε: 

Άρθρο 1 

1. Από την 24η Ιουλίου 2013, ημερομηνία κατά την 
οποία υιοθετήθηκε από το Συμβούλιο Ασφαλείας του 
Οργανισμού Ηνωμένων Εθνών (Ο.Η.Ε.) η απόφαση 2111 
(2013) και έως την 6η Μαρτίου 2014, τα μέτρα που 
επιβλήθηκαν κατά της Σομαλίας με το άρθρο Μόνο 
του Π.δ. 334/1993 (Α' 143), τα οποία εξειδικεύθηκαν 
περαιτέρω βάσει του άρθρου Μόνου του Π.δ. 54/2005 
(Α' 86) και τροποποιήθηκαν με τα άρθρα 1 έως 6 του 
Π.δ. 131/2014 «Περί εφαρμογής της απόφασης 2093 (2013) 
του Συμβουλίου Ασφαλείας του Οργανισμού Ηνωμένων 
Εθνών (Ο.Η.Ε.)» (Α' 209), δεν εφαρμόζονται στις παραδό¬ 
σεις όπλων ή στρατιωτικού εξοπλισμού ή στην παροχή 
συμβουλών, βοήθειας ή εκπαίδευσης που προορίζονται 
αποκλειστικά για την ανάπτυξη των Δυνάμεων Ασφα¬ 
λείας της Ομοσπονδιακής Κυβέρνησης της Σομαλίας, 
ώστε να παρασχεθεί ασφάλεια στο λαό της Σομαλίας, 
με εξαίρεση τις παραδόσεις των αντικειμένων που ανα- 
φέρονται στο Παράρτημα της απόφασης 2111 (2013), το 
οποίο τίθεται ως Παράρτημα του παρόντος. 

2. Από την 24η Ιουλίου 2013, ημερομηνία κατά την 
οποία υιοθετήθηκε από το Συμβούλιο Ασφαλείας του 
Οργανισμού Ηνωμένων Εθνών (Ο.Η.Ε.) η απόφαση 2111 
(2013), η Ελληνική Δημοκρατία δύναται να γνωστοποι¬ 
ήσει στην Επιτροπή η οποία συστάθηκε δυνάμει των 
αποφάσεων 751 (1992) και 1907 (2009) του Συμβουλίου 
Ασφαλείας του Ο.Η.Ε., προς ενημέρωσή της, τουλάχι¬ 
στον πέντε ημέρες πριν, οποιεσδήποτε παραδόσεις 
όπλων ή στρατιωτικού εξοπλισμού ή παροχή βοήθειας, 


στις οποίες έχει προβεί και οι οποίες προορίζονται 
αποκλειστικά για τις Δυνάμεις Ασφαλείας της Ομο¬ 
σπονδιακής Κυβέρνησης της Σομαλίας, σύμφωνα με την 
παράγραφο 1 του παρόντος, με εξαίρεση τα αντικείμενα 
που αναφέρονται στο Παράρτημα της απόφασης 2111 
(2013), το οποίο τίθεται ως Παράρτημα του παρόντος. 
Η γνωστοποίηση αυτή λαμβάνει χώρα, εφόσον δεν έχει 
προβεί σε τέτοια γνωστοποίηση η ίδια η Ομοσπονδιακή 
Κυβέρνηση της Σομαλίας, σύμφωνα με την παράγραφο 
14 της απόφασης 2111 (2013) του Συμβουλίου Ασφαλείας 
και κατόπιν σχετικής διαβούλευσης μεταξύ της Ελληνι¬ 
κής Δημοκρατίας και της Ομοσπονδιακής Κυβέρνησης 
της Σομαλίας. Η γνωστοποίηση περιλαμβάνει όλες τις 
σχετικές πληροφορίες, συμπεριλαμβανομένων, όπου 
αυτό μπορεί να εφαρμοστεί, του τύπου και της ποσό¬ 
τητας των όπλων, των πυρομαχικών, του στρατιωτικού 
εξοπλισμού και του υλικού που πρόκειται να παραδοθεί, 
καθώς και την προτεινόμενη ημερομηνία και το συγκε¬ 
κριμένο σημείο παράδοσης στη Σομαλία. 

Άρθρο 2 

Από την 24η Ιουλίου 2013, ημερομηνία κατά την οποία 
υιοθετήθηκε από το Συμβούλιο Ασφαλείας του Οργα¬ 
νισμού Ηνωμένων Εθνών (Ο.Η.Ε.) η απόφαση 2111 (2013), 
προμήθειες προς την Ομοσπονδιακή Κυβέρνηση της 
Σομαλίας των αντικειμένων που παρατίθενται στο Πα¬ 
ράρτημα της απόφασης 2111 (2013), το οποίο τίθεται 
ως Παράρτημα του παρόντος, από την Ελληνική Δημο¬ 
κρατία, άλλο Κράτος Μέλος του Οργανισμού Ηνωμέ¬ 
νων Εθνών ή διεθνείς, περιφερειακούς και υποπεριφε- 
ρειακούς οργανισμούς απαιτείται να έχουν λάβει την 
κατά περίπτωση προηγούμενη έγκριση της Επιτροπής, 
η οποία συστάθηκε δυνάμει των αποφάσεων 751 (1992) 
και 1907 (2009) του Συμβουλίου Ασφαλείας του Οργα¬ 
νισμού Ηνωμένων Εθνών. 

Άρθρο 3 

Από την 24η Ιουλίου 2013, ημερομηνία κατά την οποία 
υιοθετήθηκε από το Συμβούλιο Ασφαλείας του Οργα¬ 
νισμού Ηνωμένων Εθνών (Ο.Η.Ε.) η απόφαση 2111 (2013), 
τα όπλα ή ο στρατιωτικός εξοπλισμός που πωλούνται ή 
χορηγούνται αποκλειστικά για την ανάπτυξη των Δυνά¬ 
μεων Ασφαλείας της Ομοσπονδιακής Κυβέρνησης της 
Σομαλίας, απαγορεύεται να μεταπωληθούν, να μεταβι- 
βασθούν ή να διατεθούν προς χρήση σε οποιοδήποτε 
άτομο ή φορέα που δεν τελεί στην υπηρεσία των Δυ¬ 
νάμεων Ασφαλείας της Ομοσπονδιακής Κυβέρνησης 
της Σομαλίας. 

Άρθρο 4 

Από την 24η Ιουλίου 2013, ημερομηνία κατά την οποία 
υιοθετήθηκε από το Συμβούλιο Ασφαλείας του Οργα¬ 
νισμού Ηνωμένων Εθνών (Ο.Η.Ε.) η απόφαση 2111 (2013), 
τα μέτρα που επιβλήθηκαν κατά της Σομαλίας με το 
άρθρο Μόνο του Π.δ. 334/1993, τα οποία εξειδικεύθηκαν 
περαιτέρω βάσει του άρθρου Μόνου του Π.δ. 54/2005 και 
τροποποιήθηκαν με τα άρθρα 1 έως 6 του Π.δ. 131/2014 
«Περί εφαρμογής της απόφασης 2093 (2013) του Συμ¬ 
βουλίου Ασφαλείας του Οργανισμού Ηνωμένων Εθνών 
(Ο.Η.Ε.)» δεν εφαρμόζονται σε: 

(α) προμήθειες όπλων ή στρατιωτικού εξοπλισμού ή 
παροχή βοήθειας, που προορίζονται αποκλειστικά για 

την υποστήριξη του προσωπικού των Ηνωμένων Εθνών 
ή για χρήση από αυτό, συμπεριλαμβανομένης της Απο¬ 
στολής Βοήθειας των Ηνωμένων Εθνών στη Σομαλία 
(1)Ν80Μ), 

(β) προμήθειες όπλων και στρατιωτικού εξοπλισμού, 
τεχνική εκπαίδευση και βοήθεια που προορίζονται απο¬ 
κλειστικά για την υποστήριξη της Αποστολής της Αφρι¬ 
κανικής Ένωσης στη Σομαλία (ΑΜΙ30Μ) ή για χρήση 
από αυτή, 

(γ) προμήθειες όπλων ή στρατιωτικού εξοπλισμού ή 
παροχή βοήθειας που προορίζονται αποκλειστικά για 
την υποστήριξη των στρατηγικών εταίρων της Αποστο¬ 
λής της Αφρικανικής Ένωσης στη Σομαλία (ΑΜΙ80Μ) ή 
για χρήση από αυτούς, που επιχειρούν αποκλειστικά 
σύμφωνα με τη Στρατηγική Αντίληψη της Αφρικανικής 
Ένωσης της 5ης Ιανουάριου 2012 (ή σύμφωνα με μετα¬ 
γενέστερες στρατηγικές αντιλήψεις της Αφρικανικής 
Ένωσης) και σε συνεργασία και συντονισμό με την Απο¬ 
στολή της ΑφρικανικήςΈνωσης στη Σομαλία (ΑΜΙ30Μ), 

(δ) προμήθειες όπλων και στρατιωτικού εξοπλισμού, 
τεχνική εκπαίδευση και βοήθεια που προορίζονται απο¬ 
κλειστικά για την υποστήριξη της Εκπαιδευτικής Απο¬ 
στολής της Ευρωπαϊκής Ένωσης (ΕΙΙΤΜ) στη Σομαλία 
ή για χρήση από αυτή, 

(ε) προμήθειες όπλων και στρατιωτικού εξοπλισμού 
που προορίζονται για αποκλειστική χρήση των Κρατών 
Μελών του Ο.Η.Ε. ή διεθνών, περιφερειακών και υπο-πε- 
ριφερειακών οργανισμών που λαμβάνουν μέτρα για την 
καταστολή πράξεων πειρατείας και ένοπλης ληστείας 
στη θάλασσα στα ανοικτά των ακτών της Σομαλίας, 
κατόπιν αιτήματος της Ομοσπονδιακής Κυβέρνησης 
της Σομαλίας, για το οποίο έχει ενημερώσει το Γενικό 
Γραμματέα του Ο.Η.Ε., και υπό την προϋπόθεση ότι τα 
μέτρα που λαμβάνονται είναι σύμφωνα με το ισχύον 
διεθνές ανθρωπιστικό δίκαιο και με το ισχύον δίκαιο 
των δικαιωμάτων του ανθρώπου, 

(στ) προμήθειες προστατευτικού ιματισμού, συμπερι¬ 
λαμβανομένων αλεξίσφαιρων γιλέκων και στρατιωτικών 
κρανών, τα οποία εξάγονται προσωρινά στη Σομαλία 
από προσωπικό των Ηνωμένων Εθνών, εκπροσώπους 
μέσων ενημέρωσης και εργαζομένους στον ανθρωπιστι¬ 
κό και αναπτυξιακό τομέα και συνδεδεμένο προσωπικό, 
για προσωπική τους χρήση και μόνο, 

(ζ) προμήθειες μη φονικού στρατιωτικού εξοπλισμού 
που προορίζονται αποκλειστικά για ανθρωπιστική ή 
προστατευτική χρήση. Σε περίπτωση παροχής τέτοιων 
προμηθειών από την Ελληνική Δημοκρατία, οι προμή¬ 
θειες αυτές γνωστοποιούνται από την Ελληνική Δημο¬ 
κρατία στην Επιτροπή, η οποία συστάθηκε δυνάμει των 
αποφάσεων 751 (1992) και 1907 (2009) του Συμβουλίου 
Ασφαλείας του Ο.Η.Ε., πέντε ημέρες πριν και για την 
ενημέρωσή της και μόνο. 

Άρθρο 5 

Από την 24η Ιουλίου 2013, ημερομηνία κατά την οποία 
υιοθετήθηκε από το Συμβούλιο Ασφαλείας του Οργανι¬ 
σμού Ηνωμένων Εθνών (Ο.Η.Ε.) η απόφαση 2111 (2013), τα 
μέτρα που επιβλήθηκαν κατά της Σομαλίας με το άρθρο 
Μόνο του Π.δ. 334/1993, τα οποία εξειδικεύθηκαν περαι¬ 
τέρω βάσει του άρθρου Μόνου του Π.δ. 54/2005 και τρο¬ 
ποποιήθηκαν με τα άρθρα 1 έως 6 του Π.δ. 131/2014 «Περί 
εφαρμογής της απόφασης 2093 (2013) του Συμβουλίου 
Ασφαλείας του Οργανισμού Ηνωμένων Εθνών (Ο.Η.Ε.)» 


δεν εφαρμόζονται σε προμήθειες όπλων ή στρατιωτικού 
εξοπλισμού και τεχνική βοήθεια ή εκπαίδευση που πα¬ 
ρέχονται από την Ελληνική Δημοκρατία, άλλο Κράτος 
Μέλος του Ο.Η.Ε. ή διεθνείς, περιφερειακούς και υπο-πε- 
ριφερειακούς οργανισμούς, και προορίζονται αποκλει¬ 
στικά για σκοπούς αρωγής της ανάπτυξης θεσμών του 
τομέα ασφαλείας της Σομαλίας, εφόσον δεν υπάρξει 
αρνητική απόφαση της Επιτροπής, η οποία συστάθηκε 
δυνάμει των αποφάσεων 751 (1992) και 1907 (2009) του 
Συμβουλίου Ασφαλείας του Ο.Η.Ε., εντός πέντε εργά¬ 
σιμων ημερών από την παραλαβή της γνωστοποίησης 
για την εν λόγω βοήθεια από την Ελληνική Δημοκρατία, 
άλλο Κράτος Μέλος του Ο.Η.Ε. ή το διεθνή, περιφερει¬ 
ακό ή υπο-περιφερειακό οργανισμό. 

Άρθρο 6 

Από την 24η Ιουλίου 2013, ημερομηνία κατά την οποία 
υιοθετήθηκε από το Συμβούλιο Ασφαλείας του Οργα¬ 
νισμού Ηνωμένων Εθνών (Ο.Η.Ε.) η απόφαση 2111 (2013), 
τα μέτρα που επιβλήθηκαν κατά της Ερυθραίας με τα 
άρθρα 1 και 2 του Π.δ. 15/2013 (Α' 39) δεν εφαρμόζονται 
σε προμήθειες μη φονικού στρατιωτικού εξοπλισμού 
που προορίζονται αποκλειστικά για ανθρωπιστική ή 
προστατευτική χρήση, όπως εγκρίνονται κατά περί¬ 
πτωση εκ των προτέρων από την Επιτροπή, η οποία 
συστάθηκε δυνάμει των αποφάσεων 751 (1992) και 1907 
(2009) του Συμβουλίου Ασφαλείας του Ο.Η.Ε. 

Άρθρο 7 

Από την 24η Ιουλίου 2013, ημερομηνία κατά την οποία 
υιοθετήθηκε από το Συμβούλιο Ασφαλείας του Οργα¬ 
νισμού Ηνωμένων Εθνών (Ο.Η.Ε.) η απόφαση 2111 (2013), 
τα μέτρα που επιβλήθηκαν κατά της Ερυθραίας με τα 
άρθρα 1 και 2 του Π.δ. 15/2013, δεν εφαρμόζονται στον 
προστατευτικό ιματισμό, συμπεριλαμβανομένων αλεξί¬ 
σφαιρων γιλέκων και στρατιωτικών κρανών, τα οποία 
εξάγονται προσωρινά στην Ερυθραία από προσωπικό 
των Ηνωμένων Εθνών, εκπροσώπους μέσων ενημέρω¬ 
σης, εργαζομένους στον ανθρωπιστικό και αναπτυξιακό 
τομέα και συνδεδεμένο προσωπικό, για προσωπική τους 
χρήση και μόνο. 

Άρθρο 8 

Από την 24η Ιουλίου 2013, ημερομηνία κατά την οποία 
υιοθετήθηκε από το Συμβούλιο Ασφαλείας του Ο.Η.Ε. 
η απόφαση 2111 (2013) και έως την 25η Οκτωβρίου 2014 
και με την επιφύλαξη των προγραμμάτων ανθρωπι¬ 
στικής βοήθειας που υλοποιούνται αλλού, τα μέτρα 
που επιβλήθηκαν βάσει του άρθρου 3 του Π.δ. 28/2012 
(Α' 60), δεν εφαρμόζονται για την καταβολή κεφαλαίων, 
άλλων χρηματοοικονομικών στοιχείων ή οικονομικών 
πόρων απαραίτητων για τη διασφάλιση της έγκαιρης 
παράδοσης της ανθρωπιστικής βοήθειας που απαιτείται 
επειγόντως στη Σομαλία, εκ μέρους του Οργανισμού 
Ηνωμένων Εθνών, των ειδικευμένων υπηρεσιών ή προ¬ 
γραμμάτων του, των ανθρωπιστικών οργανώσεων που 
έχουν το καθεστώς του παρατηρητή στη Γ ενική Συνέ¬ 
λευση του Ο.Η.Ε. και παρέχουν ανθρωπιστική βοήθεια, 
και των συνεργατών τους στην υλοποίηση, συμπεριλαμ¬ 
βανομένων διμερώς ή πολυμερώς χρηματοδοτούμενων 
Μη Κυβερνητικών Οργανώσεων που συμμετέχουν στην 
Ενοποιημένη Έκκληση του Ο.Η.Ε. για τη Σομαλία. 

Παράρτημα 

1. Πύραυλοι εδάφους αέρος, συμπεριλαμβανομέ¬ 
νων φορητών συστημάτων αντιαεροπορικής άμυνας 
(ΜΑΝΡΑϋδ). 

2. Όπλα, ολμοβόλα και πυροβόλα διαμετρήματος με¬ 
γαλύτερου των 12.7 χιλ. και πυρομαχικά και εξαρτήματα 
ειδικά σχεδιασμένα για αυτά. (Δεν περιλαμβάνονται σε 
αυτά οι επωμιζόμενοι εκτοξευτές αντιαρματικών ρου¬ 
κετών, όπως οι ΠΡΟ ή τα Ι_Α\Λ/3, οι οπλοβομβίδες ή οι 
εκτοξευτές βομβίδων). 

3. Όλμοι διαμετρήματος μεγαλύτερου των 82 χιλ. 

4. Αντιαρματικά κατευθυνόμενα όπλα, συμπεριλαμβα¬ 
νομένων των αντιαρματικών κατευθυνόμενων πυραύ¬ 
λων (ΑΤΟΜε) και των πυρομαχικών και εξαρτημάτων 
τα οποία είναι ειδικώς σχεδιασμένα για αυτά. 

5. Γομώσεις και συσκευές που προορίζονται για στρα¬ 
τιωτική χρήση και περιέχουν ενεργειακά υλικά, νάρκες 
και σχετικό υλικό. 

6. Στόχαστρα με ικανότητα νυκτερινής όρασης. 

Στον Υπουργό Εξωτερικών αναθέτουμε τη δημοσίευση 

του παρόντος Διατάγματος, στον ίδιο δε Υπουργό και 
στους Υπουργούς Οικονομικών, Εθνικής Άμυνας, Ανά¬ 


πτυξης και Ανταγωνιστικότητας, Υποδομών, Μεταφορών 
και Δικτύων, Δικαιοσύνης, Διαφάνειας και Ανθρωπίνων 
Δικαιωμάτων, Δημόσιας Τάξης και Προστασίας του Πο¬ 
λίτη και Ναυτιλίας και Αιγαίου την εκτέλεσή του. 

Αθήνα, 20 Ιανουάριου 2015 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

01 ΥΠΟΥΡΓΟΙ 


ΕΞΩΤΕΡΙΚΩΝ 

ΕΥΑΓΓΕΛΟΣ ΒΕΝΙΖΕΛΟΣ 


ΕΘΝΙΚΗΣ ΑΜΥΝΑΣ 

ΝΙΚΟΛΑΟΣ-ΓΕΩΡΓΙΟΣ ΔΕΝΔ 

ΥΠΟΔΟΜΩΝ, ΜΕΤΑΦΟΡΩΝ 
ΚΑΙ ΔΙΚΤΥΩΝ 

ΜΙΧΑΗΛ ΧΡΥΣΟΧΟΪΔΗΣ 

ΔΗΜΟΣΙΑΣ ΤΑΞΗΣ 
ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΒΑΣΙΛΕΙΟΣ ΚΙΚΙΛΙΑΣ 


ΟΙΚΟΝΟΜΙΚΩΝ 

ΓΚΙΚΑΣ ΧΑΡΔΟΥΒΕΛΗΣ 

ΑΝΑΠΤΥΞΗΣ 

ΚΑΙ ΑΝΤΑΓΩΝΙΣΤΙΚΟΤΗΤΑΣ 

: ΚΩΝΣΤΑΝΤΙΝΟΣ ΣΚΡΕΚΑΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΧΑΡΑΛΑΜΠΟΣ ΑΘΑΝΑΣΙΟΥ 

ΝΑΥΤΙΛΙΑΣ ΚΑΙ ΑΙΓΑΙΟΥ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡνΡ/ΟΡ; 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΐΌππ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη δ, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.βί.9Γ - ε-παϊΙ: ννθόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΓ0ΔΙΪΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 











































































